**MESTO VRÚTKY**

**Mestský úrad Vrútky**

**Námestie S. Zachara 4, 038 61 Vrútky**

|  |  |  |  |
| --- | --- | --- | --- |
| Váš list číslo/zo dňa: | Naše číslo: | Vybavuje/kontakt: | Vrútky, |
|  | MsÚ-39/2021/KOS-63/2021 | Mgr. Lenka Karolčík Košútová | 12.01.2021 |
|  |  | 043/424 18 20 |  |
|  |  | lenka.kosutova@vrutky.sk |  |

**VEC:**

**Zaslanie výzvy na predloženie cenovej ponuky**

Dovoľujeme si Vás požiadať o predloženie cenovej ponuky na poskytnutie službypod  názvom: **„*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“**.

V prílohe Vám zasielame výzvu na predloženie cenovej ponuky. Očakávame, že sa procesu verejného obstarávania zúčastníte a predložíte akceptovateľnú cenovú ponuku na požadovaný predmet zákazky zadávaný postupom podľa § 117 „zákazka s nízkou hodnotou“ zákona   
č. 343/2015 Z. z. o verejnom obstarávaní a o zmene a doplnení niektorých zákonov (ďalej len ZVO) v súlade s výzvou na predkladanie ponúk.

S pozdravom

Ing. Mgr. Anna Sviteková, v.r.

prednostka MsÚ

Príloha: Výzva na predkladanie cenových ponúk spolu s prílohami

****

**VÝZVA NA PREDKLADANIE CENOVÝCH PONÚK**

zákazka na ~~dodanie tovaru~~/poskytnutie služby/~~uskutočnenie stavebných prác~~

podľa § 117 zákona NR SR č. 343/2015 Z. z. o verejnom obstarávaní

a o zmene a doplnení niektorých zákonov v z. n. p.

(ďalej len ako „ZVO“)

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b) ZVO:**

**Názov verejného obstarávateľa** **Mesto Vrútky**

Sídlo: Mestský úrad Vrútky, Námestie S. Zachara 4, 038 61 Vrútky

Štatutárny zástupca: Mgr. Branislav Zacharides - primátor mesta

IČO: 00 647 209

DIČ: 20 20 591 716

Tel.: 043/4241800

Fax: 043 4281285

E-mail: [vrutky@vrutky.sk](mailto:vrutky@vrutky.sk)

Internetová stránka: [www.vrutky.sk](http://www.vrutky.sk)

Bankové spojenie: VUB, a.s.

Číslo účtu.: SK04 0200 0000 00001172 4362

**Kontaktná osoba vo veciach zákazky:**

Mgr. Juraj Gorilák, referát športu, cestovného ruchu a projektov

Telefón: 043/4241822

Email: [juraj.gorilak@vrutky.sk](mailto:juraj.gorilak@vrutky.sk)

**Kontaktná osoba vo veciach verejného obstarávania:**

Mgr. Lenka Karolčík Košútová, referát vnútornej správy

Telefón: 043/4241820

Email: [lenka.kosutova@vrutky.sk](mailto:lenka.kosutova@vrutky.sk)

1. **Miesto predloženia/doručenia ponuky:**

Adresa, na ktorú sa majú ponuky doručiť: adresa obstarávateľa uvedená v bode 1.

1. **Predmet obstarávania:**

*„Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach“.*

1. **Typ zmluvy, ktorá bude výsledkom verejného obstarávania:**

Na uskutočnenie predmetu zákazky bude uzatvorená Zmluva o dielo.

1. **Podrobný opis predmetu zákazky (predmetu obstarávania):**

# Predmetom zákazky je výber dodávateľa na „*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“, v zmysle Výzvy na predkladanie žiadostí o nenávratný finančný príspevok (NFP) zameraný na rozvoj energetických služieb na regionálnej a miestnej úrovni.

# Kód žiadosti o NFP: NFP310040Z904.

**a) opis predmetu zákazky:**

Predmetom zákazky je poskytovanie energetického poradenstva vo forme vypracovania energetického auditu zahŕňajúceho štyri budovy ZŠ Hany Zelinovej vo Vrútkach a príprava projektu garantovanej energetickej služby pre tieto objekty.

Projekt je zameraný na realizáciu dvoch podaktivít aktivity Rozvoj energetických služieb na regionálnej a miestnej úrovni v rámci 53. výzvy na predkladanie žiadostí o poskytnutie nenávratného finančného príspevku č. OPKZP-PO4-SC441-2019-53 vyhlásenej Slovenskou energetickou a inovačnou agentúrou ako sprostredkovateľským orgánom pre Operačný program Kvalita životného prostredia v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia (link na výzvu: <https://www.op-kzp.sk/obsah-vyzvy/53-vyzva-na-zamerana-na-rozvoj-energetickych-sluzieb-na-regionalnej-a-miestnej-urovni-opkzp-po4-sc441-2019-53/>)

 Predmet zákazky sa člení na dve podaktivity:

 Podaktivita C1 - Vypracovanie účelového energetického auditu štyroch budov Základnej školy Hany Zelinovej.

Ide o nasledovné budovy:

**1. stupeň** - trojpodlažná budova s celkovou podlahovou plochou 1226m2

**2. stupeň** - trojpodlažná budova s celkovou podlahovou plochou 1973m2

**dielne** - prízemná budova s celkovou podlahovou plochou 342m2

**kuchyňa/jedáleň/školský klub** - dvojpodlažná budova s celkovou podlah. plochou 750m2.

Energetický audit jednotlivých budov bude vypracovaný odborne spôsobilou osobou spĺňajúcou podmienky podľa § 12 ods. 1 alebo§ 13 ods.1 alebo ods.3 zákona č. 321/2014 Z. z. o energetickej efektívnosti a o zmene a doplnení niektorých zákonov. Jeho účelom bude identifikácia a návrh opatrení energetickej efektívnosti realizovateľných formou garantovanej energetickej služby (ďalej len „GES“). Pri návrhu opatrení sa bude postupovať štandardným spôsobom, ako je to zaužívané v bežnej technickej praxi. Navrhnú sa opatrenia financovateľné z vlastných zdrojov žiadateľa, prostredníctvom úveru alebo dotácií a s využitím GES. Každé navrhované opatrenie bude obsahovať vyjadrenie k jeho realizovateľnosti formou GES. Návrh opatrenia uskutočniteľného prostredníctvom GES bude zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu a užívateľskej príručky "A Guide to the Statistical Treatment of Energy Performance Contracts".

 Výsledkom bude správa z energetického auditu, ktorý bude vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č.179/2015Z. z. o energetickom audite. Pre opatrenia energetickej efektívnosti vhodné pre GES bude správa z energetického auditu obsahovať podklady potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „Postup pri príprave a realizácii garantovaných energetických služieb vo verejnej správe“. Ak nebude žiadne z navrhnutých opatrení realizovateľné prostredníctvom GES, musí byť táto skutočnosť v správe z energetického auditu riadne zdôvodnená. Správu Mesto Vrútky zverejní na svojom webovom sídle po dobu udržateľnosti projektu, teda po dobu 5 rokov od finančného ukončenia projektu.

Podaktivita C2 - Príprava projektu GES pre 4 budovy ZŠ Hany Zelinovej

Pod pojmom príprava projektu sa rozumie príprava podkladov pre obstaranie energetických úspor a realizácia jedného verejného obstarávania na výber poskytovateľa GES (technická podpora, právne služby a realizácia VO na poskytovateľa GES). Príprava projektu GES bude musieť spĺňať podmienku oprávnenosti aktivít, a teda bude spĺňať nasledovné podmienky:

- prípravu podkladov na využitie GES zabezpečí odborný nezávislý poradca v súčinnosti s prijímateľom GES, teda Mestom Vrútky, a ďalšími relevantnými subjektmi, na základe výsledkov podaktivity C1. Odborný nezávislý poradca bude spĺňať podmienky podľa § 12 ods. 1 alebo § 13 ods. 1 alebo ods. 3 alebo § 19 ods. 1, ods. 2 alebo ods. 7 zákona č. 321/2014 Z. z. o energetickej efektívnosti a o zmene a doplnení niektorých zákonov.

- výsledkom prípravy projektu bude uzavretie Zmluvy o energetickej efektívnosti pre verejný sektor, ktorú Mesto Vrútky zverejní na svojom webovom sídle po dobu udržateľnosti projektu, alebo oznámenie o výsledku verejného obstarávania v prípade zrušenia verejného obstarávania. Zmluva o energetickej efektívnosti bude spĺňať požiadavky podľa § 18 zákona č. 321/2014 Z. z.

**b) požadovaná lehota dodania:**

Termín plnenia predmetu zmluvy je do 20.05.2022.

Predmet zákazky je definovaný:

[71314300-5](https://www.uvostat.sk/cpvkod/8120) Poradenské služby pre oblasť efektívneho využitia energie

1. **Miesto dodania predmetu zákazky:**

Miesto poskytnutia služby sú objekty Základnej školy Hany Zelinovej vo Vrútkach, Ulica Čachovský rad 34, Vrútky.

1. **Lehoty na poskytnutie služby predmetu zákazky alebo trvanie zmluvy:**

Termín plnenia predmetu zmluvy je do 20.05.2022.

1. **Financovanie predmetu zákazky:**

Zákazka bude financovaná:

Celkové percento nenávratného finančného príspevku zo zdrojov EÚ a ŠR: 95,00 %

Percento spolufinancovania z vlastných zdrojov: 5,00 %

1. **Lehota na predloženie ponuky:**

Lehota na predloženie ponúk je určená **do 25.01.2021 do 12.00 hod.**

1. **Spôsob predloženia ponuky:**

Prostredníctvom elektronickej pošty: zaslať na e-mail: [lenka.kosutova@vrutky.sk](mailto:lenka.kosutova@vrutky.sk) , predmet označený ako – „*Cenová ponuka – GES*“.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritériom je najnižšia cena vrátane DPH. Víťazom súťaže sa stane ten uchádzač, ktorý navrhne za predmet zákazky najnižšiu celkovú cenu vrátane DPH (u neplatcov DPH cena celkom).

Poradie ostatných uchádzačov sa stanoví podľa výšky ponukových cien.

Cena musí zahŕňať všetky požiadavky a okolnosti uvedené v tejto výzve a musí byť stanovená ako cena pevná a to vrátane dopravných nákladov a akýchkoľvek manipulačných nákladov a iných nákladov spojených s predmetom zákazky.

Všetkým uchádzačom, ktorí predložia cenovú ponuku bude zaslané oznámenie o výsledku vyhodnotenia ponúk prostredníctvom elektronickej pošty.

1. **Pokyny na zostavenie ponuky:**

Ponuky budú zostavené a doručené v slovenskom jazyku. Doručené v elektronickej podobe, označené v zmysle bodu 10.

Verejný obstarávateľ **doporučuje obhliadku miesta poskytnutia služby** v časovom rozmedzí na základe dohody.Kontaktná osoba vo veciach obhliadky je zhodná s kontaktnou osobou vo veciach zákazky.

* **Požadujeme, aby ponuka obsahovala nasledovné doklady a údaje**:
  1. **Identifikačné údaje uchádzača:**

meno a sídlo/bydlisko uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod., s uvedením predmetu zákazky, na ktorú sa ponuka predkladá

* 1. **Návrh uchádzača na plnenie kritérií na vyhodnotenie ponúk**

presnešpecifikovať podľa určených kritérií, rozpísať jednotlivé položky a ceny

* 1. **Doklad o oprávnení poskytovať služby**

U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia) – odporúčanie predloženia.

* 1. **Vyplnené priložené čestné prehlásenie**

Príloha č. 2 a Príloha č. 3

1. **Otváranie ponúk:**

Ponuky budú vyhodnotené podľa kritéria „Cena“, v sídle obstarávateľa uvedenom v bode č. 1 bez účasti uchádzačov.

1. **Lehota viazanosti ponúk**:

Uplynutie lehoty viazanosti ponúk: do 28.02.2021.

1. **Ďalšie informácie verejného obstarávateľa:**

od úspešného uchádzača bude verejný obstarávateľ požadovať pred podpisom Zmluvy ďalšie doklady:

* Doklad o oprávnení poskytovať dané služby. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia), ak nebol predložený.
* Po vyhodnotení cenových ponúk budú uchádzači elektronicky (emailovo) oboznámení s výsledkom vyhodnotenia.
* S úspešným uchádzačom bude uzatvorená zmluva.
* Ak úspešný uchádzač z akéhokoľvek dôvodu nebude súhlasiť s uzatvorením zmluvy, verejný obstarávateľ môže uzatvoriť zmluvu s ďalším uchádzačom v poradí.
* Verejný obstarávateľ si vyhradzuje právo v prípade zmeny okolností neprijať žiadnu ponuku.
* Verejný obstarávateľ si vyhradzuje právo neprijať ani jednu ponuku z predložených ponúk v prípade, že predložené ponuky nebudú výhodné pre verejného obstarávateľa, alebo budú v rozpore s finančnými možnosťami verejného obstarávateľa, alebo ak sa zmenili okolnosti, za ktorých sa vyhlásilo verejné obstarávanie, prípadne ak celková suma ponuky je príliš vysoká.
* Všetky výdavky spojené s prípravou, predložením dokladov a predložením cenovej ponuky znáša výhradne uchádzač bez finančného nároku voči verejnému obstarávateľovi.
* Úspešný uchádzač, následne Zhotoviteľ sa v zmluve zaväzuje strpieť výkon kontroly /auditu/ overovania súvisiaceho s uskutočnenými stavebnými prácami kedykoľvek počas platnosti a účinnosti zmluvy.

S úctou

..................................................................

Ing. Mgr. Anna Sviteková, v.r.

prednostka MsÚ

**Prílohy:**

Príloha č. 1 - Návrh uchádzača na plnenie kritérií na vyhodnotenie ponúk

Príloha č. 2 - Čestné vyhlásenie uchádzača

Príloha č. 3 - Čestné vyhlásenie „Konflikt záujmov“

Príloha č. 1

**Návrh uchádzača na plnenie kritérií na vyhodnotenie ponúk**

Názov zákazky: **„*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“**

Identifikačné údaje uchádzača:

Názov uchádzača: .........................................................

Sídlo uchádzača: ...........................................................

IČO uchádzača: ............................................................

E-mail kont. osoby: ......................................................

Telefón kont. osoby: ....................................................

| **P. č.** | **Položky predmetu obstarávania** | **MJ** | **Množstvo MJ** | **Cena za všetky MJ bez DPH** | **Výška DPH**  **20%**  **(za všetky MJ)** | **Cena celkom vrátane DPH – konečná cena**  **(za všetky MJ)** |
| --- | --- | --- | --- | --- | --- | --- |
|  |  |  |  |  |  |  |
| **Cena celkom za celý predmet zákazky:** | | | |  |  |  |

Ak je uchádzač platcom DPH uvedie cenu bez DPH a cenu vrátane DPH, ak uchádzač nie platcom DPH v ponuke na to upozorní.

|  |  |
| --- | --- |
| Vyplnené dňa: |  |

podpis a odtlačok pečiatky uchádzača meno, priezvisko štatutárneho zástupcu uchádzača oprávneného konať v záväzkových vzťahoch

Príloha č. 2

**ČESTNÉ VYHLÁSENIE UCHÁDZAČA**

**Uchádzač: .........................................................................................................**

**Vyhlásenie uchádzača:**

Vyhlasujeme, že súhlasíme s podmienkami verejného obstarávania na predmet zákazky pod názvom: **„*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“,** ktoré určil verejný obstarávateľ.

1. Vyhlasujeme, že všetky predložené doklady a údaje uvedené v ponuke sú pravdivé a úplné.
2. Nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
3. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mi bola právoplatne uložená sankcia,
4. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.
5. Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov.

Dátum: ......................................... Podpis: ............................................

*( vypísať meno, priezvisko a funkciu*

*oprávnenej osoby uchádzača)*

Príloha č. 3

**Čestné vyhlásenie „Konflikt záujmov“**

Zákazka podľa zákona č. 343/2015 Z. z. o verejnom obstarávaní a o zmene a doplnení niektorých zákonov,

Názov zákazky: **„*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“**

*doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci postupu zadávania zákazky (ďalej len „**súťaž**“) vyhláseného na obstaranie vyššie uvedeného predmetu zákazky (ďalej len „**zákazka**“) výzvou na predkladanie ponúk zo dňa *[doplniť dátum],* týmto

**čestne vyhlasujem, že**

v súvislosti s uvedeným postupom zadávania zákazky:

 som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („**zainteresovaná osoba**“) akékoľvek aktivity, ktoré by mohli viesť k zvýhodneniu nášho postavenia v súťaži,

 som neposkytol a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,

 budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,

 poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V *[doplniť miesto]* dňa *[doplniť dátum]*

–––––––––––––––––––––––––-

*[doplniť podpis]*